บิ๊กโจ๊ก ร่วม ตร.นนทบุรี สกัดจับ 155 แว้นแข่งรถ รวบโจ๋แอดมิน
บิ๊กโจ๊ก นำทีมร่วมกับ ตร.นนทบุรี แถลงจับเด็กแว้นแข่งรถ จยย. ในเขตพื้นที่ จ.นนทบุรี จำนวน 155 ราย ยึด จยย. 191 คัน จับร้านจำหน่ายท่อไอเสีย 69 ร้าน และตามรวบโจ๋ 18 เจ้าของเพจเฟซบุ๊ก ตามาร์คไง อะไรว่ะเนี่ย ที่มีพฤติกรรมโพสต์ชักชวนให้กลุ่มวัยรุ่นออกมารวมตัวมั่วสุมแข่งรถในทางสาธารณะ,เมื่อเวลา 01.30 น. วันที่ 8 ธ.ค.61 ที่กองบังคับการตำรวจภูธรจังหวัดนนทบุรี พล.ต.ท.สุรเชษฐ์ หักพาล ผบช.สตม. หน.ชุดปฏิบัติการตามคำสั่ง ผบ.ตร. ได้มอบหมายให้ พล.ต.ต.ไพศาล วงศ์วัชรมงคล ผบก.ภ.จ.นนทบุรี พล.ต.ต.นิธิธร จินตกานนท์ ผบก.จร.พ.ต.อ.ธีรเดช ธรรมสุธีร์ รอง ผบก.อก.บช.ปส. พ.ต.อ.คณิต กลิ่นศรีสุข ผกก.กก.ต่อต้านการก่อการร้าย บก.สปพ. เจ้าหน้าที่ตำรวจตรวจคนเข้าเมือง ตำรวจนครบาล ปราบปรามยาเสพติด ตำรวจภูธรจังหวัดนนทบุรี ตำรวจจราจร และสายตรวจและปฏิบัติการพิเศษ 191 ได้สนธิกำลังร่วมกันปราบปรามการแข่งรถในทางสาธารณะในพื้นที่ จ.นนทบุรี ร่วมกันแถลงผลการปฏิบัติการของชุดปฏิบัติการ ศปอส.ตร. (TACTICS) จับกุมผู้ต้องหาที่ถ่ายทอดสด และโพสต์เฟซบุ๊กชักชวนให้เด็กและเยาวชนออกมารวมกลุ่มแข่งรถในทางสาธารณะ สามารถจับกุมผู้ต้องหาแอดมินเพจตามหมายจับ 1 ราย,จากการสืบสวนทราบว่า มีเพจเฟซบุ๊กชื่อ ตามาร์คไง อะไรว่ะเนี่ย มีพฤติกรรมโพสต์ชักชวนให้กลุ่มวัยรุ่นออกมารวมตัวมั่วสุมแข่งรถในทางสาธารณะในพื้นที่ จ.นนทบุรี ซึ่งการแข่งขันแต่ละครั้งมีการรวมตัวกันกว่า 100 คัน และถ่ายทอดสดลงในเฟซบุ๊กซึ่งมีกลุ่มวัยรุ่นเข้ามาดูและแชร์ต่อจำนวนมาก ซึ่งพฤติกรรมดังกล่าวได้สร้างความเดือดร้อนรำคาญให้กับประชาชนผู้พักอาศัย และผู้ใช้รถใช้ถนน โดยเจ้าของเพจเฟซบุ๊กคือ นายชัยวัฒน์ มาศภูธร อายุ 18 ปี เจ้าหน้าที่ตำรวจจึงได้จับกุมตัวผู้ต้องหาตามหมายจับข้อ เป็นผู้จัด สนับสนุนให้มีการแข่งขันรถในทางสาธารณะ ดำเนินคดีตามกฎหมาย,นอกจากนี้เจ้าหน้าที่ตำรวจได้ร่วมกับเจ้าหน้าที่สำนักงานมาตรฐานผลิตภัณฑ์อุตสาหกรรม (สมอ.) ตรวจค้นร้านจำหน่ายท่อไอเสียที่ไม่ได้มาตรฐานผลิตภัณฑ์อุตสาหกรรมและร้านแต่งรถจักรยานยนต์ที่เป็นบ่อเกิดส่งเสริมและสนับสนุนให้เด็กและเยาวชนแต่งรถซิ่ง ผลตรวจค้นร้านจำหน่ายท่อไอเสีย 69 ร้าน ยึดท่อไอเสียไว้ตรวจสอบ 57 ใบ และตรวจวัดระดับเสียงและกรมควบคุมมลพิษตรวจวัดระดับเสียงท่อไอเสียที่เกินกว่าที่กฎหมายกำหนด 95 เดซิเบล ตรวจรถจักรยานยนต์บิ๊กไบค์ 45 คัน พบมีท่อไอเสียเสียงดังเกินกว่ามาตรฐานกำหนด 20 คัน จึงได้ออกคำสั่งห้ามใช้รถเป็นเวลา 30 วัน,ตรวจยึดรถจักรยานยนต์และควบคุมตัวเด็กและเยาวชนที่ฝ่าฝืนคำสั่ง คสช.ที่ 22/2558 และ 46/2558 ยึดรถจักรยานยนต์ 191 คัน ควบคุมตัวเด็กและเยาวชนได้ 61 ราย ผู้ใหญ่ 94 ราย รวม 155 ราย ตรวจปัสสาวะหาสารเสพติด พบสารเสพติดประเภทเมทแอมเฟตามีนในปัสสาวะ 5 ราย ผู้ใหญ่ 4 ราย เยาวชน 1 ราย นำส่งพนักงานสอบสวนดำเนินคดี,พล.ต.ต.ไพศาล วงศ์วัชรมงคล ผบก.ภ.จ.นนทบุรี กล่าวว่า ได้ประชาสัมพันธ์ให้ประชาชนและพ่อแม่ผู้ปกครองของเยาวชนในพื้น จ.นนทบุรี ได้ตระหนักถึงปัญหากลุ่มวัยรุ่นรวมตัวแข่งขันรถในทางสาธารณะ ว่าก่อให้เกิดความเดือดร้อนรำคาญแก่ประชาชน ทั้งยังส่งผลร้ายตามมาอีกมากมาย และรณรงค์ให้ประชาชนในพื้นที่ช่วยกันปฏิบัติตามนโยบายของรัฐบาล โดยอบรมบุตรหลานไม่ให้ออกมารวมตัว มั่วสุมหรือมีพฤติกรรมแข่งขันรถในทางสาธารณะ ส่วนเด็กและเยาวชนที่มีพฤติกรรมแข่งขันรถในทางสาธารณะ เจ้าหน้าที่ตำรวจจะดำเนินการส่งตัวไปเข้ารับการอบรมในโครงการ  สร้างภูมิคุ้มกัน สานฝันเด็กและเยาวชนไทย รุ่นที่ 6.
บิ๊กโจ๊ก นำทีมร่วมกับ ตร.นนทบุรี แถลงจับเด็กแว้นแข่งรถ จยย. ในเขตพื้นที่ จ.นนทบุรี จำนวน 155 ราย ยึดจยย. 191 คัน จับร้านจำหน่ายท่อไอเสีย 69 ร้าน และตามรวบโจ๋ 18 เจ้าของเพจเฟซบุ๊กตามาร์คไง
สุรเชษฐ์ หักพาล,จับแว้น,แข่งรถ,จยย.,นนทบุรี,ข่าวทั่วไป